Istor Bretoned New  York neo ket un dra nevez ha meur a rummad Bretoned zo erruet e kêr lerch-ouzh-lerch. Evit kalz a dud e oa bet Nicolas Le Grand eus Roudoualleg (56) unan eus enbroidi gentañ-se er bloavezhioù 1880. E 1907 e voe digoret ul labouradeg Michelin e Milltown, e stad New York, ha gant se e oa bet un eil gwagennad divroañ vras. An enbroidi deuet eus korn-bro Gourin eo ar re niverusañ, gant ouzhpenn 70.000 den aet war-lerch an hunvre amerikan er bloavezhioù 1950-60. Ar remziad aour goude ar brezel a oa chomet  stag ouzh Breizh, gant kevredigezhioù krouet ganto e-giz Stad Breizh. Choariet o doa ur roll pouezus ivez e bed an ijinerezh boued e kêr New York dre ma oant perchenned pretioù e-giz Paris-Brest, Cafe Brittany, Brittany du Soir, Les Sans-Culottes, La Grillade, Tout Va Bien, Coq au Vin, Cafe des Sport, La Mirabelle, Le Bernadin, La Bonne Soupe, Le Boeuf à la Mode, La Petite Auberge, La Grenouille ha Pierre au Tunnel. An enbroidi nevesañ eus Breizh a chom ur pennad berroch peurliesañ, ha labourat a reont  war tachennoù a bep seurt e bed an embregerezhioù. Stag e chomont ouzh o gwriziennoù breizhat en ur gemer perzh en obererezhioù BZH New York.